Prince Jacob Hayibor

Nna Prince Jacob Hayibor (Fankwa 12, 1962-2016) yɛ Ghana amanyɛnyi a ɔsoom dɛ mbrahyɛbaguanyi ma Hohoe North ambatow mpasua a ɔwɔ Firaw Mantɔw mu wɔ Ghana.

 Abrabɔ Ahyɛse na Nwomasua 
Wɔwoo Hayibor wɔ Fankwa 12,1962 mu na wɔtsetsee no wɔ Gbi-Wegbe, kurow a ɔwɔ Firaw Mantɔw mu wɔ Ghana. Onyaa n'abodzin krataa (Master of Arts) wɔ Borɔfo kasa mu fir University of Ghana mu wɔ afe1996 mu. Ɔsanee nyaa abodzin krataa (Post Graduate Diploma) wɔ nwomasua mu fir University of Cape Coast wɔ afe 2001 mu. Onyaa abodzin krataa a ɔkɔ enyim (Executive Masters) wɔ Amambu na Akandzi mu fir Ghana Institute of Management and Public Administration wɔ afe 2008 mu.

 Edwuma 
Hayibor yɛ Nwomasua ho ɔbemfo. Nna ɔyɛ nwomasua mu Panyin na Ɔkyerɛkyerɛnyi wɔ Obuasi Secondary/Technical School.

 Amanyɛsɛm 
Nna Hayibor yɛ National Democratic Congress kuwba. Nna ɔyɛ mbrahyɛbaguanyi ma Hohoe North ambatow mpasua a ɔwɔ Firaw Mantɔw mu wɔ Ghana. Nna ɔyɛ Nkan no oguamutsenanyi ma Savannah Accelerated Development Authority.  Ɔdze mba 28,169 fir mba dodow a wɔtowee 38,315 mu dzii nkonyim a egina hɔ ma 73.5%. Odzii nkonyim tsiaa n'akansifo John-Peter Amewu a ɔwɔ New Patriotic Party, onyaa mba 8,225 a egyina hɔ ma 21.5%, Mordzinu Benedictus Kwaku a ɔwɔ Democratic Freedom Party, onyaa mba 1,242 a egyina hɔ ma 3.2%, Paul Robert Addo a ɔwɔ Convention Peoples Party, onyaa mba 366 a egyina hɔ ma 1% na Victor Nyaxo  a ɔwɔ Peoples National Convention, onyaa mba  314 a egyina hɔ ma 0.8%.

 Asetsena mu nsɛm 
Hayibor waree woo mba baanan. Nna ɔyɛ Christiannyi na asɔrba wɔ Seventh Day Adventist Asɔr mu.

 Owu 
Owui wɔ afe 2016, ber ɔwɔ mfe 54.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005